《题尤使君郡圃十二诗 其五 凝思斋》
宋代·李庚

孙绰赋天台，伻人以图至。公今身见之，情亲心更醉。

坐想复行吟，商颂得十二。寄语范荣期，金声重掷地。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。